মহিলাদের একদিনের আন্তর্জাতিক
মহিলাদের একদিনের আন্তর্জাতিক (ওডিআই) মহিলাদের সীমিত ওভারের ক্রিকেট খেলার একটি স্তর। পুরুষদের ক্রিকেটের সাথে মিল রেখে খেলায় উভয় দল ৫০ ওভার বোলিং করে থাকে। ১৯৭৩ সালে ইংল্যান্ডে অনুষ্ঠিত প্রথম মহিলাদের বিশ্বকাপের মাধ্যমে প্রথমবারের মতো মহিলাদের ওডিআই অনুষ্ঠিত হয়েছিল। ঐ খেলায় স্বাগতিক ইংল্যান্ড ক্রিকেট দল আন্তর্জাতিক একাদশকে পরাজিত করে।
ক্রিকেট বিশ্বকাপের স্বাগতিক দেশ
প্রথম তিনটি বিশ্বকাপসহ মোট চারবার ইংল্যান্ড বিশ্বকাপের স্বাগতিক দেশ হয়। ১৯৭৫, ১৯৭৯, ১৯৮৩ ও ১৯৯৯ সালে দেশটি স্বাগতিকের মর্যাদা পায়। এছাড়াও ২০১৯ সালে পঞ্চমবারের মতো তারা স্বাগতিক দেশ হিসেবে ক্রিকেট বিশ্বকাপ প্রতিযোগিতা আয়োজন করবে। 
একমাত্র দেশ হিসেবে ১৯৭৫ ও ১৯৯৯ সালে ইংল্যান্ড একাকী বিশ্বকাপ আয়োজন করেছে। প্রতিযোগিতার একমাত্র স্বাগতিক দেশ হিসেবে পরিচিতি পাওয়া স্বত্ত্বেও ১৯৮৩ ও ১৯৯৯ সালের প্রতিযোগিতার কিছু খেলা আয়ারল্যান্ড, নেদারল্যান্ডস, স্কটল্যান্ড এবং ওয়েলসে আয়োজিত হয়েছিল। ২০০৭ সালের প্রতিযোগিতা ওয়েস্ট ইন্ডিজে হলেও একক আয়োজকের মর্যাদা দেয়া হয়নি। ১৫টি ইংরেজীভাষী ক্যারিবিয় দেশসহ ব্রিটিশ উপনিবেশ ও অন্যান্য উপনিবেশের ক্রীড়া সংগঠন ওয়েস্ট ইন্ডিজ ক্রিকেট বোর্ডে প্রতিনিধিত্ব করে।